laion/Wikipedia-Exotic huggingface dataset:
16 აპრილი

16 აპრილი — გრიგორიანული კალენდრის 106-ე დღე (ნაკიან წლებში – 107-ე დღე). წლის ბოლომდე დარჩენილია 259 დღე. 1346 : გამოცხადდა სერბეთის სამეფო. 1909 : რომის პაპმა პიუს X-მ ჟან დ’არკი წმინდანად შერაცხა. 1917 : ვ. ლენინი შვეიცარიიდან რუსეთში დაბრუნდა. 1922 : რაპალოში გაფორმდა სსრ კავშირ-გერმანიის ხელშეკრულება დიპლომატიური ურთიერთობების აღდგენის შესახებ. 1948 : შეიქმნა ევროპის ეკონომიკური თანამშრომლობის ორგანიზაცია (OEEC). 2007 : ვირჯინიის ტექნიკური უნივერსიტეტის ტერიტორიაზე განხორციელებული თავდასხმისას მანიაკმა მკვლელმა 33 ადამიანი იმსხვერპლა. 2012 : ტაურ მატან რუაკი აღმოსავლეთ ტიმორის პრეზიდენტად აირჩიეს. 2016 : ეკვადორში 7,8 Mw სიძლიერის მიწისძვრა მოხდა, რომლის შედეგად 550-ზე მეტი ადამიანი დაიღუპა. 2017 : თურქეთის საკონსტიტუციო რეფერენდუმის შედეგებით, მოსახლეობის უმრავლესობამ ცვლილებებს მხარი დაუჭირა. 2024 : კოპენჰაგენში მდებარე ისტორიული ნაგებობა ბორსენი ხანძრის შედეგად ძლიერ დაზიანდა. 1319 : ჟან II — საფრანგეთის მეფე 1652 : კლემენტ XII — რომის პაპი 1797 : ადოლფ ტიერი — საფრანგეთის პრეზიდენტი 1844 : ფრანსი, ანატოლ — ფრანგი მწერალი 1860 : ხუნდაძე, სილოვან — ქართველი პედაგოგი და საზოგადო მოღვაწე 1881 : ჰალიფაქსი, ედუარდ — ინგლისის სახელმწიფო მოღვაწე 1886 : ტელმანი, ერნსტ — გერმანელი პოლიტიკოსი 1889 : ჩაპლინი, ჩარლზ — ინგლისელი რეჟისორი და მსახიობი 1896 : ცარა, ტრისტან — ფრანგი პოეტი 1909 : აბელიშვილი, ლევან — ქართველი ელექტროტექნიკოსი 1916 : ლოლაძე, შალვა — ქართველი სამხედრო 1927 : ბენედიქტე XVI — რომის პაპი 1940 : მარგრეტე II — დანიის დედოფალი 1946 : რამაზ გიორგობიანი — ქართველი მსახიობი, რეჟისორი, სცენარის ავტორი. 1974 : ლარა დატი — ინდოელი მის სამყარო. 1972 : ლუკა კურტანიძე — ქართველი სპორტსმენი, თავისუფალი სტილით მოჭიდავე. 69 : ოტონი — რომის იმპერატორი 1713 : არჩილ II — მეფე, პოეტი, ვახტანგ V-ის ძე 1783 : მაიერი, კრისტიან — ჩეხი ასტროლოგი 1828 : გოია, ფრანსისკო — ესპანელი მხატვარი 1859 : ტოკვილი, ალექსის — ფრანგი სოციოლოგი, ისტორიკოსი და პოლიტიკური მოღვაწე 1958 : ფრანკლინი, როზალინდ — ბრიტანელი ქიმიკოსი 1968 : ფერბერი, ედნა — ამერიკელი მწერალი 1972 : კავაბატა იასუნარი — იაპონელი მწერალი 1991 : ლინი, დეივიდ — ინგლისელი კინორეჟისორი 1994 : ელისონი, რალფ — ამერიკელი მწერალი 2020 : ჯინ დეიჩი — ამერიკელი რეჟისორი მართლმადიდებელი ეკლესია აღნიშნავს შემდეგი წმინდანების ხსენების დღეს: ნიკიტა აღმსარებელი თეოდოსია ქალწული ღირსი ილირიკე მოწამენი: ელპიდიფორე, დიო, ბითონიო და გალიკე აგრეთვე: დანია, გრენლანდია : დედოფლის დაბადების დღე კუბა : მილიციის დღე სხვა თვეები
სუმატრის ტროპიკული ტყეები

სუმატრის ტროპიკული ტყეები 2004 წლიდან წარმოადგენს იუნესკოს მსოფლიო მემკვიდრეობის ძეგლს. მოიცავს კუნძულ სუმატრაზე მდებარე ინდონეზიის სამ ეროვნულ პარკს: გუნგუნ-ლიოსერს, კერინჩი-სებლატს, ბუკიტ-ბარისან-სელატანს. ძეგლს იუნესკოს ეს სტატუსი მინიჭებული აქვს კრიტერიუმებით: vii - გასაოცარი სილამზე, ix - ცნობილი მაგალითი იმისა, რომ აქ ეკოლოგიური და ბიოლოგიური პროცესები მიმდინარეობს და x - მოიცავს ბუნების ბევრ მკვიდრს ნაკრძალში. ტყეებში გავრცელებულია ცოცხალი სამყაროს ბევრი ისეთი სახეობა, რომლებიც დედამიწაზე უკვე გადაშენების პირასაა მისული. სულ გავრცელებულია მცენარეთა 10 000 სახეობა, მათ შორის 17 ენდემურია, ძუძუმწოვართა 200 სახეობა, ფრინველთა 580 სახეობა, მათგან 21 ენდემური. მსოფლიო მემკვიდრეობის ძეგლების სია აზიასა და ოკეანეთში UNESCO World Heritage website
ტროოდოსის რეგიონის მოხატული ეკლესიები

ტროოდოსის რეგიონის მოხატული ეკლესიები — კვიპროსის მთიან ცენტრალურ, ტროოდოსის რეგიონში მდებარე 10 ეკლესია, რომლებიც ცნობილია უნიკალური ფრესკებით. მათი ერთი ნაწილი 1985 წელს იუნესკოს მიერ შეტანილ იქნა მსოფლიო მემკვიდრეობის ძეგლების სიაში, ხოლო გაფართოება მოხდა 2001 წელს. მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: ტროოდოსის რეგიონის მოხატული ეკლესიები ეკლესიების აღწერილობა
უჯუნგ-კულონის ეროვნული პარკი

უჯუნგ-კულონის ეროვნული პარკი (ნიშნავს: დასავლეთი წვერი) — ეროვნული პარკი ინდონეზიის კუნძულ იავის უკიდურეს დასავლეთ ნაწილში. მოიცავს ვულკანურ კუნძულთა ჯგუფს, მათ შორის კრაკატაუს. პარკის ფართობი 1,206 კმ²-ს შეადგენს. უდიდესი ნაწილი მდებარეობს ნახევარკუნძულზე, რომელიც ინდოეთის ოკეანეშია შეჭრილი. 1883 წელს, კრაკატაუს ამოფრქვევის შედეგად წარმოქმნილმა ცუნამიმ, ეს ტერიტორია მნიშვნელოვნდა დააზარალა. პარკის შექმნა სწორედ საფრთხის ქვეშ მყოფლი ფლორისა და ფაუნის დაცვას ემსახურებოდა. პარკი პირველია ინდონეზიის ეროვნულ პარკებს შორის, რომელიც 1991 წელს იუნესკომ მსოფლიო მემკვიდრეობის სიაში შეიყვანა, ამის მიზეზი კი აქ გავრცელებული დაბლობის ტროპიკული ტყეების დიდი მასივებია. პარკში დაცულია მცენარეთა 57 და ძუძუმწოვართა 35 უიშვიათესი სახეობა. ასევე გავრცელებულია 72 სახეობის რეპტილია და 240 სახეობის ფრინველი. ინდონეზიის ეროვნული პარკების სია მსოფლიო მემკვიდრეობის ძეგლების სია აზიასა და ოკეანეთში Ujung Kulon National Park, ტურისტული მეგზური ვიკივოიაჟზე Ujung Kulon National Park at UNESCO World Heritage website. Forestry statistics of Indonesia 2007 დაარქივებული 2013-04-05 საიტზე Wayback Machine.
Human After All

Human After All — Daft Punk-ის მესამე სტუდიური ალბომი, გამოცემული 2005 წელს. ალბომი გამოირჩევა ჰაუსის ჟანრის მუსიკასთან მინიმალიზმისა და როკ-მუსიკის ელემენტების აღრევით. საგულისხმოა, რომ დისკი ჩაწერილია სულ 6 კვირის მანძილზე. ალბომიდან გამოვიდა სინგლები Robot Rock, Technologic, Human After All და The Prime Time of Your Life. Human After All საიტზე Discogs ↑ Phares, Heather. Human After All > Review AllMusic-ზე. ციტირების თარიღი: მაისი 16, 2012.. ↑ Battaglia, Andy. "Daft Punk: Human After All". The A.V. Club (Onion Inc.). Retrieved on 16 მაისი 2012. ↑ Johnson, Chad. "Daft Punk - Human After All". Drowned in Sound. Retrieved on 16 მაისი 2012. ↑ Jam, James. "Daft Punk : Human After All". NME (IPC Media). Retrieved on 16 მაისი 2012. ↑ Bollig, Ben. "Daft Punk: Human After All". No Ripcord. Retrieved on 16 მაისი 2012. ↑ Pytlik, Mark. "Human After All". Pitchfork Media. Retrieved on 16 მაისი 2012. ↑ Nishimoto, Dan. "Daft Punk: Human After All" PopMatters. Retrieved on 16 მაისი 2012. ↑ "Consumer Guide Album". Robert Christgau. Retrieved on 16 მაისი 2012. ↑ "Daft Punk: Album Guide". Rolling Stone Magazine (Wenner Media Inc.). Retrieved on 16 მაისი 2012. ↑ Wheiner, Matthew. "Human After All". Stylus Magazine. Retrieved on 16 მაისი 2012. ↑ "Daft Punk – Human After All". Australiancharts.com. Hung Medien. წაკითხვის თარიღი 30 მაისი 2012. ↑ "Daft Punk - Human After All" (გერმანულად). Austriancharts.at. Hung Medien. წაკითხვის თარიღი 30 მაისი 2012. ↑ "Daft Punk – Human After All" (ჰოლანდიურად). Ultratop.be. Hung Medien. წაკითხვის თარიღი 30 მაისი 2012. ↑ "Daft Punk – Human After All" (ფრანგულად). Ultratop.be. Hung Medien. წაკითხვის თარიღი 30 მაისი 2012. ↑ "Daft Punk – Human After All". Lescharts.com. Hung Medien. წაკითხვის თარიღი 30 მაისი 2012. ↑ "Daft Punk – Human After All". Italiancharts.com. Hung Medien. წაკითხვის თარიღი 30 მაისი 2012. ↑ "Daft Punk – Human After All". Norwegiancharts.com. Hung Medien. წაკითხვის თარიღი 30 მაისი 2012. ↑ "Daft Punk – Human After All". Spanishcharts.com. Hung Medien. წაკითხვის თარიღი 30 მაისი 2012. ↑ "Daft Punk – Human After All". Swedishcharts.com. Hung Medien. წაკითხვის თარიღი 30 მაისი 2012. ↑ "Daft Punk – Human After All". Swisscharts.com. Hung Medien. წაკითხვის თარიღი 30 მაისი 2012. ↑ "Daft Punk | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 30 მაისი 2012. ↑ „Daft Punk ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 30 მაისი 2012. ↑ "Daft Punk ალბომების და სიმღერების ისტორია ჩარტებში" ბილბორდის საცეკვაო/ელექტრონული ალბომები - Daft Punk. Prometheus Global Media. წაკითხვის თარიღი 30 მაისი 2012.
ქასრ-ამრა

ქასრ-ამრა (არაბ. قصر عمرة) — უდაბნოში მდებარე ციხესიმაგრე თანამედროვე იორდანიის აღმოსავლეთ ნაწილში. აშენდა VIII საუკუნეში (სავარაუდოდ 711–715 წ.წ.) ომაიანების ხალიფა უალიდ I-ის მიერ, რომელიც იმ დროისთვის რეგიონში ყველაზე დაწინაურებულ ძალას წარმოადგენდა. ქასრ-ამრა ადრეული ისლამური კულტურისა და არქიტექტურის ყველაზე მნიშვნელოვან მაგალითად მიიჩნევა. შენობა დიდი ციხესიმაგრის კომპლექსის ნარჩენებს წარმოადგენს, ძირითადად მისი საძირკვლის. როგორც ჩანს, ის სამხედრო მიზნებს არ ემსახურებოდა. აღსანიშნავია, რომ შენობაში, შემორჩენილია ფრესკები – ნადირობის სცენა, შიშველი ქალი და სააბაზანო ოთახის თავზე ზოდიაქოს ნიშნები. სწორედ ამ ფრესკების გამო, 1985 წელს იუნესკომ ძეგლი მსოფლიო მემკვიდრეობის სიაში შიეტანა. ნანგრევები იორდანიის აღმოსავლეთ–დასავლეთის დამაკავშირებელ მაგისტრალზე მდებარეობს, ამანის სიახლოვეს და წარმოადგენს პოპულარულ ტურისტულ ღირსშესანიშნაობას. მსოფლიო მემკვიდრეობის ძეგლების სია არაბულ ქვეყნებში ვიკისაწყობში არის გვერდი თემაზე: ქასრ-ამრა Christian Sahner, "Snapshot of a Civilization in the Making," The Wall Street Journal, 27 November 2010 UNESCO World Heritage Site listing Qusayr 'Amra დაარქივებული 2013-12-03 საიტზე Wayback Machine.
უმ-არ-რასასი

უმ-არ-რასასი (არაბ. الرّصاص‎أم) — არქეოლოგიური ძეგლი იორდანიაში, რომელიც მოიცავს რომაული, ბიზანტიური და ადრეული მუსლიმური ცივილიზაციების არქიტექტურულ ნანგრევებს. ძეგლის უმთავრესი ნაწილი ჯერ კიდევ გაუთხრელია, ხოლო შესწავლილ ნაწილზე აღმოჩენილია სამხედრო ბანაკი და რამდენიმე ეკლესია. ცივილიზაციათა ამ უნიკალური ნარევის გამო, 2004 წელს ძეგლი იუნესკომ მსოფლიო მემკვიდრეობის სიაში შეიტანა. ძეგლზე გაკეთებული ყველაზე მნიშვნელოვანი აღმოჩენა წმინდა სტეფანეს ტაძარში არსებული მოზაიკური იატაკია, რომელიც 785 წლით თარიღდება (აღმოაჩინეს 1986 წელს). იგი საუკეთესოდაა შემონახული და უდიდესია იორდანიაში. ცენტრალურ პანელზე გამოსახულია ნადირობისა და თევზაობის სცენები. განსაკუთრებით დეკორირებულია მოზაიკის ჩარჩო. როგორც ირკვევა, მოზაიკაზე ექვს ოსტატს უმუშავია. მსოფლიო მემკვიდრეობის ძეგლების სია არაბულ ქვეყნებში Um er-Rasas
ეიგარდენი

ეიგარდენი (ნორვ. Øygarden) — კომუნა ნორვეგიის გუბერნია ჰორდალანში. კომუნის ადმინისტრაციული ცენტრი ქალაქი ჰიოლსტიეა. კომუნის ოფიციალური ენა ნიუნორსკულია. 2007 წელს კომუნის მოსახლეობა 4168 ადამიანისაგან შედგებოდა. ეიგარდენის კომუნის ფართობი 66,52 კმ², კოდი ინდიფიკატორი - 1259. მუნიციპალიტეტი მოიცავს ამავე სახელობის კუნძულთა ჯაჭვს. Küstenmuseum in Øygarden დაარქივებული 2009-05-30 საიტზე Wayback Machine. Vestnytt, Lokalzeitung für Fjell, Sund und Øygarden
ჩოღა-ზანბილი

ჩოღა-ზანბილი (სპარს. چغازنبيل) — უძველესი, ელამის სახელმწიფოს დროინდელი კომპლექსი ირანში, ხუზისტანის პროვინციაში. ის ერთ-ერთია იმ რამდენიმე ზიკურათიდან, რომლებიც მესოპოტამიის ფარგლებს გარეთ მდებარეობენ. მდებარეობს ქალაქ სუზიდან 39 კმ-ით დასავლეთით. ჩოღა-ზანბილი ძვ.წ 1250 წლით თარიღდება და აგებულიე მეფე უნტაშ-ნაპირიშას მიერ, დიდებული ღმერთის - ინშუშინაკის პატივსაცემად. მისი თავდაპირველი სახელი დურ-უნტაში იყო (უნტაშის ქალაქი). კომპლექსი დაცულია სამი კონცენტრირებული კდელით. ძვ.წ. 640 წელს, კომპლექსი ასურეთის მეფე ასურბანიფალმა მნიშვნელოვნდა დაანგრია. მიჩნეულია, რომ ჩოღა-ზანბილი საუკეთესოდ შემონახული ზიკურათია მთელ მსოფლიოში. 1979 წელს, ის პირველი ძეგლი გახდა ირანიდან, რომელიც იუნესკომ მსოფლიო მემკვიდრეობის სიაში შეიტანა. იუნესკოს მსოფლიო მემკვიდრეობის ძეგლები ირანში მსოფლიო მემკვიდრეობის სია აზიასა და ოკეანეთში ვიკისაწყობში არის გვერდი თემაზე: ჩოღა-ზანბილი Choghazanbil conservation and restoration project დაარქივებული 2005-11-30 საიტზე Wayback Machine. Chogha-Zanbil Travel Guide დაარქივებული 2016-02-06 საიტზე Wayback Machine. Chogha Zanbil დაარქივებული 2016-11-10 საიტზე Wayback Machine. World Heritage profile
ვესტეროლენი

ვესტეროლენი (ნორვ.Vesterålen ) — ლოფოტენის კუნძულების ჩრდილოეთით მდებარე ნორვეგიის ფიულკე-ნურლანში შემავალი რაიონია. ვესტეროლენი ლოფოტენის კუნძულებს ბორნით უკავშირდება, მაგრამ მატერიკთან დასაკავშირებლად ბორანი არაა საჭირო. ვესტეროლენი შედგება ანდიოიას, ბიოს, ჰადსელის, სორტლანისა და ეკსნეს მუნიციპალიტეტებისგან. ვესტეროლენის ლანდშაფტი მთიანია, თუმცა ლოფოტენის კუნძულების მთებისაგან განსხვავებით, ვესტეროლენის მთებს მომრგვლო ფორმისაა. ქალაქები და სოფლები განლაგებულია სანაპიროზე(Strandflaten) მთებსა და ფიორდებს შორის. ვესტეროლში რამდენიმე ტბაა, მაგ. ალსვოგვატნეტი. რაიონში არის მიოისალენის ეროვნული პარკი სტოკმარკნესში (ჰადსელი) საშუალო ტემპერატურა იანვარში 1.8 °C-ია, ხოლო ივლისში - 12.3 °C, საშუალო წლიური ტემპერატურა 4.3 °C-ია და 1220 მმ ნალექები შემოდგომაზე(ყველაზე წვიმიანი პერიოდი). 2004 წლის 1 იანვრის მდგომარეობით ვესტეროლენის მოსახლეობა 30 648 ადამიანისაგან შედგებოდა. ყველაზე დიდი ქალაქი სორტლანია, მაგრამ რეგიონული საავადმყოფო მეზობელ სტოკმარკნესშია ჰადსელის მუნიციპალიტეტში. ვესტეპოლენში ორი რეგიონული აეროპორტია: სტოკმარკნესის აეროპორტი სკაგენი მცირე თვითმფრინავებისათვის და ანდიოიას აეროპორტი ანდენეს. ნორვეგიის სამეფო საჰაერო ძალების საზღვაო პატრულის Lockheed P-3 Orion ტიპის თვითმფრინავების ბაზირების ადგილი ანდიოიას აეროდრომია, სადაც ასევე განლაგებულია სარაკეტო ბაზა. სორტლანდში განლაგებულის ნორვეგიის სანაპირო დაცვის ჩრდილოეთის ბაზა(Kystvaktskvadron Nord). ქართული საბჭოთა ენციკლოპედია, ტ. 4, თბ., 1979. — გვ. 382.
თავრიზის ბაზარი

თავრიზის ბაზარი (სპარს. تبریز بازار) — უძველესი ბაზარი ახლო აღმოსავლეთში და უდიდესი გადახურული ბაზარი მთელ მსოფლიოში. მდებარეობს ირანის ქალაქ თავრიზში. 2010 წლის ივლისში ის იუნესკომ მსოფლიო მემკვიდრეობის სიაში შეიტანა. ქალაქი თავრიზი, ჯერ კიდევ ანტიკური ხანიდან, კულტურათა გაცვლის ადგილს წარმოადგენდა, მისი ბაზრის კომპლექსი კი ერთ-ერთი უმნიშვნელოვანეს სავაჭრო არტერიას აბრეშუმის გზაზე. ბაზარი ქალაქის ცენტრიში მდებარეობს და მოიცავს რამდენიმე, შედარებით პატარა „ქვე-ბაზარს“. ქალაქმა განვითარების და აყვავების პიკს XIII საუკუნეში მიაღწია, როდესაც ის სეფიანთა იმპერიის დედაქალაქი გახდა. დედაქალაქის სტატუსი მან XVI საუკუნეში დაკარგა, მაგრამ მისი ბაზარი კვლავ მნიშვნელოვანი სავაჭრო და ეკონომიკური ცენტრი რჩებოდა. დღესაც კი, ეს ბაზარი თავრიზის და მთელი ჩრდილო-დასაველთი ირანის ეკონომიკური გულია. ბაზარი რამდენიმე რელიგიური ცერემონიისთვისაც გამოიყენება. ერთ-ერთი მათგანია აშურას დღე, როდესაც 10 დღის განმავლობაში, მოვაჭრეები წყვეტენ ვაჭრობას და ბაზრის ტერიტორიაზე რელიგიური ცერემონიები იმართება. ისევე როგორც ახლო აღმოსავლეთის სხვა ბაზრების შემთხვევაში, აქაც, მიმდებარე ტერიტორიაზე აშენებულია რამდენიმე მეჩეთი, მათ შორის აღსანიშნავია ჯამეჰის მეჩეთი. იუნესკოს მსოფლიო მემკვიდრეობის ძეგლები ირანში მსოფლიო მემკვიდრეობის სია აზიასა და ოკეანეთში ვიკისაწყობში არის გვერდი თემაზე: თავრიზის ბაზარი http://whc.unesco.org/en/news/642 360 degree view from Mozaffarie Alley in Tabriz Bazar Tabriz Bazar Info დაარქივებული 2011-05-18 საიტზე Wayback Machine.
როინ ხიჯაკაძე

როინ ხიჯაკაძე (დ. 14 ივნისი, 1976) — ქართველი იურისტი, ადვოკატი. 2005 წლიდან ეწევა აქტიურ პოლიტიკურ საქმიანობას, იყო პოლიტიკური ბლოკის — დავითაშვილი, ხიდაშელი, ბერძენიშვილი წარმომადგენელი საქართველოს ცენტრალურ საარჩევნო კომისიაში, გაერთიანებული ოპოზიციის, ეროვნული საბჭოს საქართველოს პრეზიდენტობის კანდიდატის წარმომადგენელი, იყო პოლიტიკური გაერთიანება „ხალხის პარტიის“ (თავმჯდომარე კობა დავითაშვილი) დამფუძნებელი და პოლიტიკური საბჭოს წევრი, პოლიტიკური ბლოკის - ეროვნული საბჭო - იურიდიული მდივანი. 2009 წელს საქართველოს პარლამენტის წევრობის კანდიდატი გაერთიანებული ოპოზიციის პროპორციული სიით; 2010 წელს თბილისის საკრებულოს წევრობის მაჟორიტარი კანდიდატი; 2011–2012 წლები სარჩევნო ბლოკ „ქართული ოცნების“ ცენტრალური შტაბის იურისტი, წარმომადგენელი სასამართლოებსა და ადმინისტრაციულ ორგანოებში. ჰყავს მეუღლე ლია ყანადაშვილი და ორი შვილი. ↑ ჩემი ხარაგაული. დაარქივებულია ორიგინალიდან — 2016-05-05. ციტირების თარიღი: 2020-12-17.
რობინ სოდერლინგი

რობინ ბო კარლ სოდერლინგი (შვედ. Robin Bo Carl Söderling; დ. 14 აგვისტო, 1984, ტიბრო, შვედეთი) — შვედი ყოფილი პროფესიონალი ჩოგბურთელი, მსოფლიოს ყოფილი მეოთხე ჩოგანი. სოდერლინგმა კარიერაში ერთეულთა თანრიგში ATP-ის 10 ტურნირი მოიგო, აქედან ერთი მასტერსი. 10 ტურნირიდან 7, შვედმა დახურულ ჰარდ კორტებზე და ხალიჩის საფარის სწრაფ კორტებზე მოიგო, თუმცა დიდი სლემის ტურნირებზე მან საუკეთესო შედეგები თიხის ნელ საფარზე აჩვენა. იგი ორჯერ გავიდა დიდი სლემის ტურნირების ფინალში – 2009 და 2010 წლებში, სოდერლინგმა საფრანგეთის ღია პირველობის გადამწყვეტ მატჩებში ითამაშა, თუმცა ორჯერვე დამარცხდა. 2009 წლის საფრანგეთის ღია პირველობის მეოთხე რაუნდში, მან რაფაელ ნადალი 4 სეტში დაამარცხა და გახდა პირველი ჩოგბურთელი, რომელმაც აღნიშნულ ტურნირზე ესპანელის დამარცხება შეძლო (სოდერლინგის გარდა, ნადალი საფრანგეთის ღია პირველობაზე მხოლოდ ნოვაკ ჯოკოვიჩმა დაამარცხა). შვედმა კარიერაში უკანასკნელი მატჩი 2011 წელს გამართა როდესაც იგი 26 წლის იყო. კარიერის ნაადრევად დასრულება განაპირობა ინფექციური მონონუკლეოზით დაავადებამ. ოფიციალურად მან კარიერა 2015 წელს დაასრულა. მთავარი სტატია: რობინ სოდერლინგის სტატისტიკა და მიღწევები. რობინ სოდერლინგი Twitter-ზე სოდერლინგი ATP-ის ოფიციალურ საიტზე სოდერლინგი ITF-ის ოფიციალურ საიტზე დაარქივებული 2018-09-23 საიტზე Wayback Machine. სოდერლინგი დეივისის თასის ოფიციალურ საიტზე ↑ „Federer claims historic Paris win“. bbc.co.uk. ციტირების თარიღი: 11 აგვისტო 2017. ↑ „Inspired Rafael Nadal powers to fifth French Open title“. bbc.co.uk. ციტირების თარიღი: 19 ოქტომბერი 2017. ↑ „Champion Nadal falls to Soderling“. bbc.co.uk. ციტირების თარიღი: 19 ოქტომბერი 2017. ↑ „Robin Soderling: Swede retires from tennis after glandular fever“. bbc.co.uk. ციტირების თარიღი: 11 იანვარი 2018.
შემთხვევითი სიდიდე

ალბათობის თეორიასა და მათემატიკურ სტატისტიკაში შემთხვევითი სიდიდე ეწოდება ზომად ფუნქციას ალბათური სივრციდან ნამდვილ n–განზომილებიან სივრცეში მასზე განმარტებული ბორელის სიგმა–ალგებრით. შემთხვევითი სიდიდე შემოღებული იქნა იმისთვის, რომ შესაძლებელი ყოფილიყო ხდომილებების რიცხვებით აღწერა (მაგალითად, ორი კამათლის გაგორების შედეგები შეიძლება იყოს (3,5) – ანუ 3–იანი პირველ კამათელზე და 5–იანი მეორეზე). შემთხვევითი სიდიდეები იყოფა ორ ძირითად ტიპად: დისკრეტული შემთხვევითი სიდიდე, ანუ შემთხვევითი სიდიდე, რომელიც იღებს სასრულ ან თვლად რაოდენობა მნიშვნელობებს და უწყვეტი შემთხვევითი სიდიდე, რომელიც იღებს მნიშვნელობებს ინტერვალზე (ანუ წარმოადგენს უწყვეტ ფუნქციას).
გრიგოლ ჯომართიძის სტადიონი

გრიგოლ ჯომართიძის სტადიონი — გრიგოლ ჯომართიძის სახელობის სპორტული სტადიონი ხაშურში, საქართველო. ძირითადად გამოიყენება საფეხბურთო მატჩებისათვის. არის ივერია ხაშურის საშინაო არენა. სტადიონის ბოლო რეკონსტრუქცია 2022 წელს დასრულდა, და იგი ამჟამად 2000 მაყურებელს იტევს. საქართველოს საფეხბურთო სტადიონების სია
ტახტ-ი სულეიმანი

ტახტ-ი სულეიმანი (სპარს. تخت سلیمان) — არქეოლიგიური ძეგლი ირანის დასავლეთ აზერბაიჯანის პროვინციაში. მდებარეობს ურმიისა და ჰამადანის შუაში, თეირანიდან 400 კმ-ით დასავლეთით. თავის დროზე, ძეგლი თავდაცვითი დანიშნულების ყოფილა. 2003 წელს, ის იუნესკომ მსოფლიო მემკვიდრეობის სიაში შეიტანა. ციტადელი ზოროასტრიზმის ცეცხლის ტაძრის ნარჩენებსაც მოიცავს. თავდაპირველად ის სასანიდების პერიოდში აშენდა, ხოლო მოგვიანებით, ილხანთა იმპერიის დროს გადაკეთდა. დღეს არსებული სემიტური სახელი, მან არაბთა დაპყრობებისას მიიღო. იუნესკოს მსოფლიო მემკვიდრეობის ძეგლები ირანში მსოფლიო მემკვიდრეობის სია აზიასა და ოკეანეთში Takhtesoleiman.ir დაარქივებული 2005-04-05 საიტზე Wayback Machine. , ოფიციალური საიტი Unesco.org Takht-e Soleyman Opera.com, image from Takht-e suleiman Irannegah.com, Video from Takht-e Soleyman
ალბათური განაწილება

ალბათობის თეორიასა და მათემატიკურ სტატისტიკაში ალბათური განაწილება უსაბამებს ალბათობებს შემთხვევითი სიდიდის მნიშვნელობებს, თუ შემთხვევითი სიდიდე დისკრეტულია და განსაზღვრავს მნიშვნელობის გარკვეული ინტერვალიდან მოსვლის ალბათობას, თუ შემთხვევითი სიდიდე უწყვეტია. დისკრეტულ შემთხვევაში ალბათურ განაწილებას ცხრილის სახე აქვს, უწყვეტ შემთხვევაში კი, როგორც წესი, ანალიზური სახით მოიცემა. დავუშვათ, მოცემულია ალბათური სივრცე ( Ω , F , P ) {\displaystyle (\Omega ,{\mathcal {F}},\mathbb {P} )} მასზე განსაზღვრული შემთხვევითი სიდიდით X : Ω → R {\displaystyle X:\Omega \to \mathbb {R} } . ანუ, X {\displaystyle \displaystyle X} ზომადი სივრცეს ( Ω , F ) {\displaystyle (\Omega ,{\mathcal {F}})} ასახავს ზომად სივრცეში ( R , B ( R ) ) {\displaystyle (\mathbb {R} ,{\mathcal {B}}(\mathbb {R} ))} , სადაც B ( R ) {\displaystyle {\mathcal {B}}(\mathbb {R} )} წარმოადგენს ბორელის სიგმა-ალგებრას ნამდვილ რიცხვთა სიმრავლეზე R {\displaystyle \mathbb {R} } . X {\displaystyle \displaystyle X} წარმოშობს ინდუცირებულ ალბათურ ზომას P X {\displaystyle \mathbb {P} _{X}} , რომელიც განისაზღვრება შემდეგნაირად: P X ( B ) = P ( X − 1 ( B ) ) , ∀ B ∈ B ( R ) . {\displaystyle \mathbb {P} _{X}(B)=\mathbb {P} (X^{-1}(B)),\;\forall B\in {\mathcal {B}}(\mathbb {R} ).} სხვანაირად P X ( B ) = P ( X ∈ B ) ; ∀ B ∈ B ( R ) . {\displaystyle \mathbb {P} _{X}(B)=\mathbb {P} (X\in B);\forall B\in {\mathcal {B}}(\mathbb {R} ).} P X {\displaystyle \mathbb {P} _{X}} -ს ეწოდება X {\displaystyle \displaystyle X} შემთხვევითი სიდიდის განაწილება. P X {\displaystyle \mathbb {P} _{X}} ადგენს ალბათობას იმისა, რომ შემთხვევითი სიდიდე მიიღებს მნიშვნელობას ნამდვილ რიცხვთა ღერძის რომელიმე ინტერვალიდან. ალბათური სივრცე შემთხვევითი სიდიდე ალბათური განაწილების ფუნქცია ალბათური განაწილების სიმკვრივე შეგიძლიათ იხილოთ მედიაფაილები თემაზე „Probability distribution“ ვიკისაწყობში.
სოლთანიე

სოლთანიე ( სპარს. سلطانيه) — ქალაქი ირანში, ზენჯანის ოსტანში, თეირანიდან 240 კმ-ით ჩრდილო-დასავლეთით. XIV საუკუნეში, ის სპარსეთის ილხანი მმართველების დედაქალაქი იყო. მისი სახელი ითარგმნება როგორც „იმპერიული“ 2005 წელს, ქალაქი იუნესკომ მსოფლიო მემკვიდრეობის სიაში შეიტანა. ქალაქის ცენტრში მდებარეობს ილხანთა მმართველის, ოლჯაითუს მავზოლეუმი (აგრეთვე ცნობილი როგორც მუჰამედ ხუდაბანდას მავზოლეუმი), რომელსაც უფრო სოლთანიეს გუმბათის სახელით იცნობენ. სტრუქტურა აშენდა 1302-1312 წლებში. დღეისათვის ის მთელ მსოფლიოში მესამე უდიდეს აგურისგან ნაგებ გუმბათოვან შენობას წარმოადგენს ფლორენციის კათედრალისა და აია-სოფიას შემდეგ. მავზოლეუმის შიდა ინტერიერის მოხატულობის დიდი ნაწილი დაკარგულია, მაგრამ შემორჩენილია მოზაიკები და რამდენიმე ფრესკა. შენობის არქიტექტურა საკმაოდ ჰგავს ტაჯ-მაჰალისას. იუნესკოს მსოფლიო მემკვიდრეობის ძეგლები ირანში მსოფლიო მემკვიდრეობის სია აზიასა და ოკეანეთში ვიკისაწყობში არის გვერდი თემაზე: სოლთანიე Official website დაარქივებული 2006-06-14 საიტზე Wayback Machine. World Heritage profile Video of Soltaniyeh ↑ http://www.iranreview.org/content/view/2280/51/[მკვდარი ბმული]
სულაიმან-ტოო

სულაიმან-ტოო – წმინდა მთა ყირგიზეთში მდებარეობს ქალაქ ოშის მახლობლად. მთა შედგება კირქვის 5 მწვერვალისაგან, რომელთა სიმაღლე მერყეობს 1119-1175 მ. შორის. აღმოსავლეთიდან დასავლეთისაკენ გადაჭიმულია 1400 მ-ზე, ხოლო სიგანე შეადგენს – 560 მეტრს. სულაიმან-ტოო წარმოადგენდა საკრალური მნიშვნელობის მთას, რასაც ადასტურებს მის 7 მღვიმეში აღმოჩენილი პეტროგლიფები. მთის კალთებზე აშენებულია მისი ისტორიის მუზეუმი. 2009 წელს მთა გახდა ქვეყნის პირველი ობიექტი, რომელიც შეიტანეს იუნესკოს მსოფლიო მემკვიდრეობის სიაში. მსოფლიო მემკვიდრეობის სია აზიასა და ოკეანეთში სულაიმან-ტოო – იუნესკოს საიტზე
ცენტრალური სტადიონი (სოხუმი)

სოხუმის ცენტრალური სტადიონი — სპორტული სტადიონი საქართველოში, ქალაქ სოხუმში. ძირითადად გამოიყენება საფეხბურთო მატჩებისათვის. არის დინამო სოხუმის საშინაო არენა.იმის გამო რომ სტადიონი რუსეთის მიერ ოკუპირებულ აფხაზეთში მდებარეობს, ამჟამად მისი ზუსტი მდგომარეობა უცნობია და ვერც სოხუმის დინამო ვერ მართავს თავის საშინაო მატჩებს ამ სტადიონზე, თუმცა ცნობილია რომ რამდენიმე წლის წინ სეპარატისტებმა სტადიონს მცირე რეკონსტრუქცია ჩაუტარეს და ინდივიდუალური სკამებიც დაამონტაჟეს, რომლებითაც დასავლეთ ტრიბუნაზე მათი დროშაა გამოსახული.სტადიონი ამჟამად 4,600 ადამიანს იტევს. საქართველოს საფეხბურთო სტადიონების სია
ბეჰისთუნის წარწერა

ბეჰისთუნის წარწერა (სპარს. بیستو – ბეჰისთუნი ღმერთების ადგილი) — მრავალენოვანი წარწერა, რომელიც მდებარეობს ირანის ქირმანშაჰის პროვინციაში, ბეჰისთუნის მთაზე, ქალაქ ქირმანშაჰის სიახლოვეს. წარწერა სპარსეთის იმპერიის მმართველის, დარიოს I-ის ზეობის პერიოდით თარიღდება (ძვ. წ. 522-486 წწ.) და ეხება მის ბიოგრაფიას, მოდგმასა და წარმომავლობას. წარწერის ავტორად თავად დარიოსი მიიჩნევა. ერთ-ერთ წარწერაში დარიოსი თანამიმდევრულად აღწერს კიროს II დიდისა და კამბისე II-ის სიკვდილს და შემდგომ განვითარებულ მოვლენებს, რომლებთანაც დარიოსმა ერთ წელში ცხრა ბრძოლა გამართა მათი ხელმძღვანელობით იმპერიაში მიმდინარე აჯანყებების ჩასახშობად. წარწერა ერთი და იმავე ტექსტის სამ ვერსიას მოიცავს, რომლებიც დაწერილია ძველ სპარსულად, ელამურ ენასა და ბაბილონურად. 2006 წელს წარწერა იუნესკომ მსოფლიო მემკვიდრეობის სიაში შეიტანა. იუნესკოს მსოფლიო მემკვიდრეობის ძეგლები ირანში მსოფლიო მემკვიდრეობის სია აზიასა და ოკეანეთში ქართული საბჭოთა ენციკლოპედია, ტ. 2, თბ., 1977. — გვ. 352. ვიკისაწყობში არის გვერდი თემაზე: ბეჰისთუნის წარწერა The Behistun Inscription დაარქივებული 2007-05-10 საიტზე Wayback Machine. English translation of the inscription text Case Western Reserve University Digital Library[მკვდარი ბმული] Brief description of Bisotun from UNESCO "Bisotun receives its World Heritage certificate" Other monuments of Behistun დაარქივებული 2013-07-19 საიტზე Wayback Machine.